Keniaanse polisielede sterf in lokval | Nuus24
Keniaanse polisielede sterf in lokval 2012-11-12 07:59
Johannesburg – Minstens 26 Keniaanse polisielede is in die noorde van die land dood ná hulle in 'n lokval gelei is, het RSG Maandag berig.Vroeër is berig dat 11 polisielede dood is in 'n lokval toe hulle veediewe agterna gesit het. Meer lyke is intussen gevind. Drie vermeende diewe is ook doodgeskiet. 'n Woordvoerder vir die polisie het gesê die gebied waar die voorval plaasgevind het, is baie afgeleë. Volgens ooggetuies het die skietery tussen die polisie en gewapende mans Sondag voortgeduur. Die groep veediewe wat deur die polisie agternagesit is, word verdink van die moord op nog 13 mense in 'n aanval twee weke gelede. Volg Nuus24 op Twitter.– RSG